*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*93. számú előterjesztés*

Bátaszék Város Önkormányzata Képviselő-testületének 2019. április 24-én,

16,00 órakor megtartandó ülésére

*Döntés közút burkolat helyreállítási munkáihoz fedezet biztosításáról*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság 2019.04.23. |

**Tisztelt Képviselő-testület!**

Fodor Zsolt, Bátaszék 1216/5 hrsz-ú ingatlan bérlője kérelemmel fordult az Önkormányzathoz, hogy a Bátaszék 1216/4 hrsz-ú önkormányzati útra megállni tilos táblát helyezzen ki az autómosó biztonságos megközelítése érdekében. Továbbá panaszolta, hogy az úttal szomszédos Bátaszék 1216/19 hrsz-ú ingatlanról a parkoló autók sarat hordanak fel.

Az érintett ingatlanok mellett 2018. évben a TOP 3.1.1 projekt keretében megvalósult az Alsónyék-Bátaszék közötti kerékpárút. A kerékpárút részeként létesült kerékpárút középszigete sérült a tehergépjárművek kihajtásánál.

2019. 02.21. napon a helyszíni szemle és az érdekeltek közötti egyeztetés lefolytatásra került.

A kerékpárút kivitelezője javaslatot tett a járdasziget térkővel való burkolására, K szegélyes kialakítására. Továbbá javasolta az önkormányzatok és a kivitelező közötti költségmegosztást.

Fodor Zsolt javaslatot tett a 1216/9 és 1216/4 hrsz-ú ingatlan közötti fizikai lezárásra.


A jelenlévők a javaslatokat megvitatták és az alábbi megállapodásra jutottak:

- KÉSZ Kft. a középsziget átépítésének kivitelezésére költségvetést készít, a felmerülő költségeket a két érintett önkormányzat és a kivitelező közösen vállalja

- A parkolóként funkcionáló 1216/9 hrsz-ú ingatlan fizikai lezárása megtörténik a 1216/4 hrsz-ú út felőli oldalán betonoszlopokkal.

- A közútra (Bajai út) egy darab irányjelzéssel ellátott parkoló tábla kihelyezése szükséges.

- Fodor Zsolt továbbra is fenntartja kérését a 1216/4 hrsz-ú útra kihelyezendő megállni tilos táblával kapcsolatban



A KÉSZ Kft. megküldte az átjárható pályaszerkezetre átépített középsziget kivitelezésére készített költségvetést, amely tartalmaz egy db irány jelzéssel ellátott parkoló jelzőtábla kihelyezésének költségét is.

A Magyar Közúttal egyeztetés történt, megvizsgálják a lehetőséget, egyenlőre nem engedélyezett az átépítés és tábla kihelyezés sem, későbbre ígérték a véleményük közlését.

Ezt követően szükséges a kezelői hozzájárulás megkérése az Önkormányzat által.

A KÉSZ Kft. vállalta, hogy az építési költségből, mint helyi vállalkozó bruttó 208.082,- Ft kedvezményt ad. A további költség megosztásnak megfelelően a két Önkormányzatnak külön-külön bruttó 300.000,- Ft forrást szükséges biztosítani. A kerékpárút területén valósul meg az építési munka, így Alsónyék Község Önkormányzatának kell szerződést kötnie a vállalkozóval. Javasoljuk az Önkormányzatra eső forrást fejlesztési célú pénzeszközként átadni a szerződéskötést követően.

A helyszíni bejárást követően Fodor Zsolt nyilatkozott, hogy nem tartja szükségesnek a 1216/9 és 1216/4 hrsz-ú ingatlan közötti fizikai lezárást.

A 1216/4 hrsz-ú útra kihelyezendő megállni tilos táblával kapcsolatban későbbi időpontban készítünk előterjesztést. A Magyar Közút még nem adta meg véleményét a Bajai úton elhelyezendő parkoló jelzőtáblával kapcsolatban.

Javasoljuk az önkormányzati tulajdonú ingatlanon (1216/4 hrsz.) a középsziget átépítését a megfelelő forgalombiztonság elérése érdekében és ehhez a szükséges forrás biztosítását az alábbi határozati javaslat elfogadásával.

**H a t á r o z a t i j a v a s l a t :**

***Bátaszék, 1216/4 hrsz. ingatlanon középsziget átépítéséhez pénzügyi fedezet biztosítására***

Bátaszék Város Önkormányzatának Képviselő-testülete;

1. egyetért a Bátaszék 1216/4 hrsz. közút és a kerékpárút kereszteződésében kialakított középsziget átépítésével,
2. a megvalósításhoz szükséges forrást fejlesztési célú pénzeszközként átadja a vállalkozási szerződés megkötését követően Alsónyék Község Önkormányzatának,
3. a megvalósításhoz szükséges bruttó 300.000,-Ft forrást a 2019. évi költségvetésének általános tartalékkerete terhére biztosítja.

*Határidő: 2019. május 30.*

*Felelős*: Dr. Bozsolik Róbert polgármester

*Határozatról értesül*: Alsónyék Község Önkormányzata

Bátaszéki KÖH városüz. iroda

Bátaszéki KÖH pénzügyi iroda

irattár